युवराज सिंह (55) और मयंक अग्रवाल (68) के बीच तीसरे विकेट के लिए हुई 106 रनों की तेज साझेदारी की बदौलत दिल्ली डेयरडेविल्स ने बुधवार को महाराष्ट्र क्रिकेट संघ स्टेडियम में हुए इंडियन प्रीमियर लीग (आईपीएल) के आठवें संस्करण के 10वें मैच में किंग्स इलेवन पंजाब को 5 विकेट से हरा दिया और आईपीएल-8 में पहली जीत दर्ज की। किंग्स इलेवन से मिले 166 रनों के लक्ष्य को डेयरडेविल्स ने 5 विकेट खोकर एक गेंद शेष रहते हासिल कर लिया।